**ROMÂNIA**

**JUDEȚUL CLUJ**

**COMUNA FRATA**

**P R I M A R**

**EXPUNERE DE MOTIVE**

**LA PROPIECTUL DE HOTĂRÂRE CU PRIVIRE LA COMPLETAREA INVENTARULUI BUNURILOR CARE ALCĂTUIESC DOMENIUL PUBLIC**

**AL COMUNEI FRATA, JUDEȚUL CLUJ**

 Având în vedere Raportul întocmit de compartimentul Contabilitate din cadrul Primăriei comunei Frata din care rezultă că prin adresa nr. 3759 / DGA / SP din 08 februarie 2019 Compania de Apă Someș S.A. Cluj ne comunică centralizatorul cu Procesele verbale de recepție Tehnică reprezentând elementele ce fac parte din intrastructura de alimentare cu apă și de canalizare realizate pe raza comunei Frata , solicitând adoptarea unei hotărâri a Consiliului local al comunei Frata în vederea includerii în inventarul bunurilor care alcătuiesc domeniul public al comunei Frata a 19 branșamente noi de apă , în valoare totală de 56.579,00 lei și predarea acestora către Asociația Regională pentru Dezvoltarea Infrastructurii din Bazinul Hidrografic Someș - Tisa în scopul delegării serviciului de alimentare cu apă și de canalizare către Compania de Apă Someș S.A. Cluj .

 Având în vedere prevederile art. 120, alin. 1 din Legea nr. 215 / 2001 privind administrația publică locală, republicată, potrivit căruia : „ *Aparţin domeniului public de interes local sau judeţean bunurile care, potrivit legii sau prin natura lor, sunt de uz sau de interes public şi nu sunt declarate prin lege de uz sau de interes public naţional*” și art. 3, alin. 4 din Legea nr. 213 / 1998 privind bunurile proprietate publică,potrivit căruia: „*Domeniul public al comunelor, al oraşelor şi al municipiilor este alcătuit din bunurile prevăzute la* *pct. III* *din anexă şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege bunuri de uz sau de interes public naţional ori judeţean”* .

 Fată de cele prezentate mai sus în temeiul art. 36, alin. 2, lit.”c” și alin. 5, lit.”a” din Legea nr. 215 / 2001 privind administrația publică locală, republicată , propun Consiliului local al comunei Frata adoptarea unei hotărâri cu privire la completarea inventarului bunurilor care alcătuiesc domeniul public al comunei Frata , prin includerea în inventar a unui număr de 19 branșamente noi de apă , în valoare totală de 56.579,00 lei.

 În acest sens am iniția proiectul de hotărâre pe care îl supun dezbaterii membrilor Consiliului local al comunei Frata .

 Menționez că proiectul de hotărâre a fost analizat și avizat favorabil de către Comisia pentru dezvoltare economico-socială, buget – finanțe, administrarea domeniului public și privat al comunei , gospodărire comunală, agricultură, protecția mediului, servicii și comerț și a fost avizat pentru legalitate de secretarul comunei Frata .

Frata la 14 FEBRUARIE 2019

**Î N T O C M I T**

**P T I M A R**

**TRIF VASILE**